text: Pædagoger: Mange børn er ensomme 
  12 september 2017 kl. 15.00
  I ny undersøgelse peger BUPL på, at der er flere ensomme børn i Syd- og Sønderjylland end i resten i landet. 
  Alene hjem fra skole og ind foran computeren eller tv’ et. Det er den isolerede dagligdag for en del børn i Syd- og Sønderjylland, slår en ny undersøgelse fra pædagogernes fagforbund BUPL fast.
  Undersøgelsen peger på, at  der er flere ensomme børn i kommunerne i Syd- og Sønderjylland end i resten af Danmark. Kun Kolding og Billund er undtaget. Resten ligger over landsgennemsnittet.
  - Flere børn er ensomme, de har ikke mange relationer i skolen, og de går hjem alene. Nogle børn er overvægtige, og de går bare hjem og sætter sig ved computeren eller fjernsynet, siger en pædagog i undersøgelsen. En anden siger:
  - Tosprogede børn har brug for sprog og kulturel læring. Børn fra socialt belastede familier har brug for struktur og omsorg.
  Jonna Jul Gudmundsen, formand, BUPL i Sydjylland: "Det er dybt bekymrende, at så mange børn med behov for fællesskaber overlades til sig selv om eftermiddagen."
  Undersøgelsen er foretaget blandt pædagoger på skole- og fritidsområdet i Syd- og Sønderjylland, og tre ud af fire af dem svarer, at de har kendskab til sårbare og udsatte børn, som ikke går i fritidsinstitution. Det drejer sig ofte om tosprogede børn og børn fra ressourcesvage familier.
  - Det er dybt bekymrende, at så mange børn med behov for fællesskaber overlades til sig selv om eftermiddagen, siger Jonna Jul Gudmundsen, formand for BUPL i Sydjylland.
  Pædagogerne er vidner til, at børnene fra i forvejen svage familier meldes ud af fritidsinstitutionerne i en tidlig alder. Den hyppigste begrundelse er familiens økonomi.
  Undersøgelsen er gennemført fra 29. maj til 12. juni 2017 blandt BUPL-medlemmer, som arbejder med 6-18-årige børn og unge.
  På landsplan har 5468 pædagoger deltaget, hvilket giver en svarprocent på 39. I kommunerne i Syd- og Sønderjylland har 734 pædagoger deltaget, hvilket giver følgende svarprocenter i de enkelte kommuner:​
  Aabenraa39
      
      
            Billund48
            Esbjerg44
            Fanø57
            Fredericia43
            Haderslev30
            Kolding36
            Sønderborg38
            Tønder49
            Varde39
            Vejen46
            Vejle42
  
  